वित्तमंत्री की घोषणाओं पर कपिल सिब्बल का हमला, सरकार कॉरपोरेट के लिए दिवाली लाई और गरीबों को...  
सरकार के कदम को कॉरपोरेट जगत के लिए फायदेमंद करार दिया सिब्बल ने
उन्होंने कहा कि देश के गरीबों को उनके हाल पर छोड़ दिया गया है
किया, 'सरकार के कदम से अमीर लोगों को फायदा होगा
कांग्रेस के वरिष्ठ नेता कपिल सिब्बल (Kapil Sibal) ने कॉरपोरेट कर की दर में कमी किए जाने के सरकार के कदम को कॉरपोरेट जगत के लिए फायदेमंद करार देते हुए शनिवार को दावा किया कि देश के गरीबों को उनके हाल पर छोड़ दिया गया है. उन्होंने ट्वीट किया, 'होउडी मोदी, कॉरपोरेट दिवाली. भारत को 1.45 लाख करोड़ रुपए के राजस्व का घाटा हुआ.' सिब्बल ने कहा, 'जरूरतमंद लोगों के लिए दिवाली की जरूरत है. कॉरपोरेट के हाथों में अतिरिक्त पैसा देने से मांग नहीं बढ़ेगी. ग्रामीण भारत के हाथों में अतिरिक्त पैसा देना होगा ताकि उपभोग को बढ़ाया जा सके.' उन्होंने दावा किया, 'सरकार के कदम से अमीर लोगों को फायदा होगा. गरीबों को उनके हाल पर छोड़ दिया गया है.'
Howdy Modi
Corporate Diwali
India foregoes 1.45 lakh cr. revenue
Need Diwali for needy folk !
Extra money in corporate hands will not boost demand . Need extra money in hands of rural India to spur consumption.
The rich will benefit
The poor left to fend for themselves
Howdy Economy
Rowdy polity
Direct Taxes growth :
Budget Target (2019-2020) : 17.3%
Half-year collections 5%
Need to grow 27% to meet target for year
Advance tax growth this fiscal slowest in 4 years
Credit Suisse : FMCG stares at worst slump in 15 years
गौरतलब है कि सरकार ने सुस्त पड़ती अर्थव्यवस्था को रफ्तार देने के लिए शुक्रवार को कई बड़ी घोषणाएं की. इन घोषणाओं में कंपनियों के लिए आयकर की दर करीब 10 प्रतिशत घटाकर 25.17 प्रतिशत करना तथा नई विनिर्माण कंपनियों के लिये कॉरपोरेट कर की प्रभावी दर घटाकर 17.01 प्रतिशत करना शामिल है. वित्त मंत्री निर्मला सीतारमण ने ये घोषणाएं उस वक्त की हैं जब चालू वित्त वर्ष की पहली तिमाही में आर्थिक वृद्धि दर छह साल के निचले स्तर 5 प्रतिशत पर आ गई है. इन घोषणाओं से निवेश को प्रोत्साहन मिलने तथा रोजगार सृजन को गति मिलने की उम्मीद की जा रही है.